open-index/open-wikipedia-markdown huggingface dataset:
Λεμπέσηδες

Το όνομα «**Λεμπέσης**» στην κυριολεξία σημαίνει κλέφτης, αντάρτης, αποστάτης. Προέρχεται από την τουρκική ονομασία «ελι-μπές» (= 55). 

Με την ονομασία "**Λεμπέσηδες**" φέρονταν αρχικά η άτακτη ομάδα ανδρών του επαναστατικού σώματος που είχε δημιουργήσει επί τουρκοκρατίας στον ελλαδικό χώρο ο Μητρομάρας (1771-1772). Το σώμα αυτό συγκροτούνταν από πενήντα-πέντε (= ελιμπές) άνδρες. Από παραφθορά του ονόματος προέκυψε ο τύπος «λιμπές» και εξ αυτού "λεμπές". Την εποχή εκείνη οι λεμπές προκαλούσαν καταστροφές τουρκικών περιουσιών, φόνους κ.λπ.
Λόγω αυτών των ανοργάνωτων δραστηριοτήτων τους, οι Έλληνες προύχοντες κρατούσαν απόσταση απ΄ αυτούς με συνέπεια στη γλώσσα της εποχής μέχρι και στην Ελληνική Επανάσταση του 1821 με την ονομασία Λεμπέσηδες να χαρακτηρίζονται γενικά οι οποιοιδήποτε αποστάτες.

## Σημείωση
Ανεξάρτητα των παραπάνω με το επίθετο Λεμπέσης φέρεται σπουδαία ιστορική οικογένεια ναυμάχων από τις Σπέτσες.

## Πηγές
* "Μεγάλη Ελληνική Εγκυκλοπαίδεια" τομ.Γ΄(συμπλήρωμα) σελ.589.

Κατηγορία:Τουρκοκρατία
Κατηγορία:Εκφράσεις
Πρωτάθλημα πετοσφαίρισης Α' εθνικής κατηγορίας ανδρών 1975-1976

Το πρωτάθλημα Ελλάδας βόλεϊ ανδρών της περιόδου 1975–76 πραγματοποιήθηκε με τη συμμετοχή οκτώ ομάδων, ενώ πραγματοποιήθηκε και η διεξαγωγή του εναρκτήριου πρωταθλήματος Β' Εθνικής με 14 ομάδες χωρισμένες σε δύο ομίλους. 

Το πρωτάθλημα ήταν αποκλειστική υπόθεση των δύο "αιωνίων", ενώ ο Ηρακλής κατάχθηκε τρίτος αρκετά μακριά από τους δύο πρώτους και δίχώς να φανεί όσο ανταγωνιστικός ήταν τα προηγούμενα έτη.

Προβάδισμα για τον τίτλο πήρε αρχικά ο Παναθηναϊκός, επικρατώντας με 3–2 στον αγώνα του πρώτου γύρου επί του Ολυμπιακού, με τους πράσινους να παραμένουν αήττητοι σε αγώνες πρωταθλήματος από την περίοδο 1973-74. Στη συνέχεια ο Ολυμπιακός έκανε την ανατροπή με δύο νίκες με 3–1, αρχικά για τον β' γύρο του κανονικού προγράμματος, και στο τέλος στον αγώνα μπαράζ που ορίστηκε λόγω της ισοβαθμίας που προέκυψε, και ανέκτησε τα πρωτεια.

Σε αγώνα μπαράζ κρίθηκε και η μία θέση υποβιβασμού, με τον Δημόκριτο να επικρατεί με 3–1 της Κηφισιάς. Έτσι η Κηφισιά ακολούθησε τον Εθνικό Πειραιώς στη Β' Εθνική.

## Βαθμολογία

### Αγώνες κατάταξης
Ο αγώνας για την ανάδειξη του πρωταθλητή διεξήχθη στις 5 Ιουνίου του 1976 στο γήπέδο του Σπόρτιγκ.. Στις 27 Ιουνίου και στο γήπεδο της Λάρισας διεξήχθη ο δεύτερος αγώνας.

## Παραπομπές


## Πηγές
*εφημερίδα Αθλητική Ηχώ
*εφημερίδα Μακεδονία

Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1975
Κατηγορία:Πετοσφαίριση το 1976
Deuce

Το **Deuce** είναι το δεύτερο στούντιο άλμπουμ του μπλουζ και ροκ κιθαρίστα και τραγουδιστή Ρόρι Γκάλαχερ. Είναι ο διάδοχος του ομώνυμου ντεμπούτου του και ήταν μια προσπάθεια του Γκάλαχερ να δημιουργήσει έναν πιο ζεστό, πιο δεμένο και πιο σκληρό ήχο.

## Παρασκήνια και ηχογράφηση
Με το πρώτο ομώνυμο άλμπουμ του, ο Γκάλαχερ κατάφερε να ανακτήσει πλήρη ελευθερία και ανεξαρτησία, έπειτα από την διάλυση του προηγούμενου συγκροτήματός του, των Taste. Αυτό ώθησε στο να δημιουργηθεί ένα αρκετά αξιόλογο ντεμπούτο άλμπουμ, γεγονός το οποίο ενθάρρυνε τον Γκάλαχερ και τον παρότρυνε να συνεχίσει, ξεκινώντας το επόμενο στούντιο άλμπουμ του, με το όνομα "*Deuce*".
Ο Γκάλαχερ ήταν πάντοτε καλλιτέχνης που ζητούσε μια διαφορετική προσέγγιση στη δουλειά του, ώστε να γίνει πιο ελκυστική και πιο όμορφη. Έτσι και σε αυτήν την περίπτωση, ηχογραφούσε το άλμπουμ, αμέσως μετά από συναυλίες, ώστε να μπορέσει να αιχμαλωτίσει την ενέργεια και την ένταση της ζωντανής ηχογράφησης σε ένα στούντιο άλμπουμ, με μια πολύ φτηνή παραγωγή, φτιάχνοντας έτσι ένα αξιοθαύμαστο αποτέλεσμα. Όπως είπε χαρακτηριστικά ο Γκάλαχερ: *"Προσπαθώντας να δώσω την ενέργεια μιας συναυλίας στον δίσκο, ηχογραφούσα τρέχοντας πριν ή μετά τις συναυλίες στο στούντιο, κάνοντας ταυτόχρονα την πιο μινιμαλιστική παραγωγή"* Το άλμπουμ επίσης ηχογραφήθηκε στα "Tangerine Studios" του Ντάλστον, με παραγωγό τον Τζο Μηκ.

## Κυκλοφορία
Το "*Deuce*" κυκλοφόρησε στις 28 Νοεμβρίου του 1971, από την δισκογραφική εταιρία "Atlantic Records". Μια επανέκδοση του δίσκου, μαζί με το σύνολο της δισκογραφίας του Γκάλαχερ, κυκλοφόρησε το 1999, από την "Buddah Records".

## Τα τραγούδια του άλμπουμ
### Αρχική κυκλοφορία
#"I'm Not Awake Yet" - 5:24
#"Used to Be" - 5:06
#"Don't Know Where I'm Going" - 2:42
#"Maybe I Will" - 4:15
#"Whole Lot of People" - 4:57
#"In Your Town" - 5:47
#"Should've Learnt My Lesson" - 3:36
#"There's a Light" - 5:59
#"Out of My Mind" - 3:05
#"Crest of a Wave" - 6:00

### Bonus τραγούδι
#"Persuasion" - 4:42

## Οι μουσικοί
*Ρόρι Γκάλαχερ - φωνητικά, κιθάρα
*Τζέρι ΜακΑβόι - μπάσο
*Γουίγκαρ Κάμπελ - κρουστά, τύμπανα

## Πηγές
* Allmusic
* Επίσημο site του Rory Gallagher

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1971
Volkswagen Eos

Το **Volkswagen Eos** ήταν ένα κουπέ-κάμπριο αυτοκίνητο με μεταλλική αναδιπλούμενη οροφή, που παρήχθη από τη γερμανική αυτοκινητοβιομηχανία Volkswagen, από τον Μάρτιο του 2006 έως τον Μάιο του 2015. Διατέθηκε ως ο επίσημος διάδοχος του Volkswagen Golf Cabriolet που είχε αποσυρθεί από την παραγωγή τον Ιούνιο του 2002 (μετά από αυτό, το επόμενο Golf Cabrio κυκλοφόρησε μόλις τον Ιούνιο του 2011 και αυτή την φορά σε βάση του Golf Mk6 / έκτης γενιάς) και, ταυτόχρονα, το Eos ήταν το πρώτο κουπέ μοντέλο της Volkswagen από την εποχή του Corrado, η παραγωγή του οποίου είχε σταματήσει τον Ιούλιο του 1995. Ωστόσο, σε αντίθεση με το Volkswagen Golf Cabriolet, το Eos ήταν ένα αυτόνομο μοντέλο και όχι μια ανοιχτή εκδοχή ενός συμβατικού μοντέλου, αν και τα μηχανικά του μέρη είχαν προέλθει από το Golf.

## Ονομασία
Το όνομα **Eos** προήλθε από το όνομα της Ηώς, της θεάς της αυγής και του ανέμου.

## Διαθεσιμότητα
thumb|left|Το ταμπλό ενός Volkswagen Eos 2.0 TDI.

Το μοντέλο αυτό κατασκευαζόταν στο εργοστάσιο της Volkswagen στην Παλμέλα, κοντά στη Λισαβόνα, Πορτογαλία. Αν και τυπικά η παραγωγή του είχε ξεκινήσει ήδη από τα τέλη του 2005, οι πρώτες παραδόσεις καθυστέρησαν σημαντικά, λόγω ενός προβλήματος των δοκιμαστικών αντιτύπων προ-παραγωγής, καθώς εμφάνισαν τότε θορυβώδεις στροβιλισμούς αέρα στις υψηλές ταχύτητες.

Αρχικά κυκλοφόρησε στην Ευρώπη τον Μάρτιο του 2006 και στη Βόρεια Αμερική το τρίτο τρίμηνο του 2006, ως μοντέλο της σεζόν (model year) του 2007. Ειδικότερα στα δεξιοτίμονα κράτη, καθυστέρησε ακόμα περισσότερο - ενδεικτικώς στην Ιαπωνία έφτασε τον Οκτώβριο του 2006, στην Αυστραλία και στη Νέα Ζηλανδία τον Ιανουάριο του 2007 και στη Νότια Αφρική το δεύτερο τρίμηνο του 2007. 

## Λήξη παραγωγής
Το 2014, η Volkswagen ανακοίνωσε την προσεχή λήξη της παραγωγής του μοντέλου, καθώς οι πωλήσεις του ήταν πολύ χαμηλότερες από τις αναμενόμενες. Επιπλέον το κόστος για τον σχεδιασμό και την παραγωγή ενός δεύτερης γενιάς Eos θα ήταν πολύ δαπανηρά και, ως αποτέλεσμα, τον Μάιο του 2015 έληξε η παραγωγή του Volkswagen Eos, χωρίς να υπάρξει τότε άμεσος διάδοχος.

## Τεχνικά χαρακτηριστικά

## Ετήσια παραγωγή

## Αναφορές


## Εξωτερικοί σύνδεσμοι

* 2007 - 2012 Volkswagen Eos review
* Ελληνικό Club Volkswagen Eos

Eos
Κατηγορία:Γερμανικά αυτοκίνητα
Κατηγορία:Σπορ αυτοκίνητα
Γεώργιος Νιόπλιος

Ο **Γεώργιος Νιόπλιος** ***(Νεόπουλος)*** ήταν πρόκριτος της Σιάτιστας και οπλαρχηγός της Ελληνικής Επανάστασης του 1821 στη Δυτική Μακεδονία. 

## Βιογραφικά στοιχεία

Ο Γεώργιος Νιόπλιος ήταν απόγονος της οικογένειας του Σιατιστινού λογίου Γεωργίου Ρούσση *(εγγονός)* και το πραγματικό του επώνυμο ήταν Ρούσσης. Υπήρξε έφορος των σχολείων της Σιάτιστας, μέλος της Φιλικής Εταιρείας και ηγέτης της άμυνας ενάντια στις επιδρομές των Τουρκαλβανών. Υπήρξε ένας από τους πρωτεργάτες της διοργάνωσης της συνόδου των οπλαρχηγών στη Μονή Παναγίας Δοβρά στις 19 Φεβρουαρίου 1822. Εκεί συμμετείχαν οπλαρχηγοί από τις περιοχές Βοΐου, Κοζάνης, Σερβίων, Εορδαίας, Αλμωπίας, Εδέσσης, Γιαννιτσών, Ημαθίας και Ρουμλουκίου και αποφασίστηκε η συντονισμένη εξέγερση με γενικό αρχηγό τον Αναστάσιο Καρατάσο. Ο Γεώργιος Νιόπλιος εκπροσώπησε τη Σιάτιστα. Μετά τα τραγικά γεγονότα της Νάουσας ο Γ. Νιόπλιος έμεινε στη Σιάτιστα, προκειμένου να αποτρέψει τα αντίποινα των Οθωμανών. Το 1822, ο Χουρσήτ πασάς έστειλε 1.600 άνδρες για να καταλάβει την κώμη. Ο Γ. Νιόπλιος μεσολάβησε και με συγκέντρωση χρημάτων από τους Σιατιστινούς, η Σιάτιστα σώθηκε. Πλήρωσε όμως βαρύ φόρο. Στη συνέχεια, επικεφαλής εντοπίου στρατιωτικού σώματος 500 ανδρών, απέκρουσε με επιτυχία επιδρομές Τουρκαλβανών το 1827, το 1828 και το 1830.

Η λαϊκή μούσα ύμνησε τον ήρωα με το ακόλουθο δημοτικό τραγούδι:

::Εδώ το λένε Σιάτιστα, που 'ναι κεφαλοχώρι
::Ως που ν' ο Νιόπλιος ζωντανός η Σιάτ'στα δεν φοβάται
::έχει τριακόσους στο σπαθί και χίλιους στο ντουφέκι,
::έχει το Νιόπλιο αρχηγό κι όλα τα παλικάρια.

## Αναφορές
* Δήμος Σιάτιστας, η Σιάτιστα του χτες
* Η συμμετοχή της Σιάτιστας στην Επανάσταση του 1821, Γεώργιος Μ. Μπόντας
* Η συμβολή των Δυτικομακεδόνων στην επανάσταση του Γένους - Πορεία προς την ανεξαρτησία. Βασίλειος Αποστόλου

Νιόπλιος
Νιόπλιος
Κατηγορία:Πρόκριτοι
Εθνική Οδός 8 (Ελλάδα)

[thumb|left|Η εθνική οδός μπαίνοντας στο χωριό [Αραχοβίτικα Αχαΐας|Αραχοβίτικα.]]
[thumb|left|Άποψη του χωριού [Κάτω Ροδινή Αχαΐας|Κάτω Ροδινή.]]
[thumb|left|Η εθνική οδός στο χωριό [Λαμπίρι Αχαΐας|Λαμπίρι.]]
Η **Εθνική Οδός 8 (ΕΟ8)** (κοινή ονομασία **Παλαιά Εθνική Οδός Αθηνών - Πατρών**) είναι μια εθνική οδός της Ελλάδας που συνδέει την Αθήνα με την Πάτρα, διερχόμενη από την Κόρινθο και το Αίγιο. Διατρέχει παράλληλα την Ολυμπία Οδό (παλιότερα με την Νέα Εθνική Οδό Αθηνών - Πατρών). Είναι ανοικτός (δηλαδή με ισόπεδους κόμβους) δρόμος και περνάει μέσα από κατοικημένες περιοχές, ενώ τα ρεύματα κυκλοφορίας δεν είναι χωρισμένα. Έχει μία λωρίδα κυκλοφορίας ανά κατεύθυνση, ενώ δεν διαθέτει έρεισμα ή Λωρίδα Έκτακτης Ανάγκης. Από τη δεκαετία του 1960, αντικαταστάθηκε σε όλο της το μήκος από την Εθνική Οδό 8α, η οποία το 2017 αναβαθμίστηκε στην Ολυμπία Οδό, έναν αυτοκινητόδρομο με διόδια, ο οποίος παρακάμπτει τις περισσότερες πόλεις, ως η κύρια δίοδος προς την Πελοπόννησο.

Η Ολυμπία Οδός διασχίζει παράλληλα τις βόρειες ακτές του Σαρωνικού κόλπου, μέχρι τον Ισθμό της Κορίνθου και παραπέρα, στις νότιες ακτές του Κορινθιακού κόλπου και καταλήγει στο Ρίο, κοντά στην Πάτρα. Διασχίζει τρεις περιφερειακές ενότητες: Δυτική Αττική, Κορινθία και Αχαΐα. Από την έναρξη λειτουργίας της Εθνικής Οδού 8α (αργότερα Ολυμπία Οδός) χρησιμοποιείται κυρίως για την τοπική κίνηση των παράκτιων πόλεων.

## Αρχική Διαδρομή
Σύμφωνα με την Εφημερίδα της Κυβέρνησης το 1963, η αρχική διαδρομή της Εθνικής Οδού 8 κατευθύνεται από την Αθήνα στη Πάτρα, μέσω Κορίνθου, Κιάτου, Δερβενίου, Αιγίου και Ρίου.

## Παρούσα Διαδρομή
Σήμερα, η Εθνική Οδός 8 αρχίζει μέσα στην Αθήνα από τον κυκλικό κόμβο στην πλατεία Καραϊσκάκη, στην περιοχή του Μεταξουργείου, διασχίζει την οδό Αχιλλέως σε όλο της το μήκος και την Λεωφόρο Αθηνών μέχρι τον κόμβο εισόδου της Ελευσίνας, στην συνέχεια διασχίζει την τελευταία και συνεχίζει μέχρι την Νέα Πέραμο ως παράδρομος της Νέας Εθνικής Οδού Αθηνών-Πατρών, παρακάμπτει τα Μέγαρα, όπου η αρχική διαδρομή της οδού διέσχιζε τη πόλη. Στην Αθήνα, η Εθνική Οδός διατρέχει την Λεωφόρο Αθηνών αντί της Ιεράς Οδού και της Λεωφόρου Αιγάλεω.

Επιπλέον, ο Αυτοκινητόδρομος 8 ''«Ολυμπία Οδός»'' διατρέχει παράλληλα στην Εθνική Οδό 8 από την Πάτρα στην Ελευσίνα, παρόλο που παρακάμπτει αρκετά χωριά και πόλεις τα οποία η Εθνική Οδός 8 εξυπηρετεί άμεσα. Σήμερα η Εθνική οδός 8 αποτελεί παράκαμψη του αυτοκινητοδρόμου.

## Παραπομπές


8
8
Κατηγορία:Δρόμοι στην Πελοπόννησο
Κατηγορία:Δρόμοι στη Δυτική Ελλάδα
Κωνσταντίνος Καλλοκράτος

Ο **Κωνσταντίνος Καλλοκράτος** ή **Καλλοκρατάς** (1589 - ;) ήταν λόγιος και ποιητής του 17ου αιώνα από τη Βέροια. 

## Βιογραφικά στοιχεία
Ο Κωνσταντίνος Καλλοκράτος γεννήθηκε στη Βέροια το 1589. Σπούδασε στο Ελληνικό Κολλέγιο του Αγίου Αθανασίου στη Ρώμη κατά την περίοδο, μεταξύ 1600 και 1610. Εκεί μελέτησε φιλοσοφία και θεολογία. Αργότερα, δίδαξε σε Ελληνικό σχολείο της Καλαβρίας σε Ελληνόφωνους Αλβανούς. Ο Κωνσταντίνος Καλλοκράτος υπήρξε επιστήθιος φίλος του Λέοντος Αλλατίου. Ήταν ιδιαίτερα ευφυής προσωπικότητα και δεξιοτέχνης ποιητής.

## Αναφορές
* Ίδρυμα Μουσείου Μακεδονικού Αγώνα, Ελληνικά Γράμματα στους νεώτερους χρόνους, Ελληνομακεδόνες λόγιοι (15ος - 19ος αιών)
* Μακεδονικά, 9ος τ. Θ΄, Θεσσαλονίκη 1969, 8ο, Ζαχαρίας Τσιρπανλής, Κωνσταντίνος Καλλοκρατάς 
## Παραπομπές


Κατηγορία:Έλληνες λόγιοι του 17ου αιώνα
Κατηγορία:Μακεδόνες
Πρωτάθλημα καλαθοσφαίρισης Α΄ εθνικής κατηγορίας ανδρών 1981-1982

Το πρωτάθλημα μπάσκετ ανδρών της περιόδου 1981–82 ήταν η 19η διοργάνωση από την καθιέρωση της Α' Εθνικής. Διεξήχθη με τη συμμετοχή δεκατεσσάρων ομάδων, επτά από την Αττική, πέντε από τη Θεσσαλονίκη και δύο επαρχιακών συλλόγων. Πρωταθλητής αναδείχθηκε ο Παναθηναϊκός για 18η φορά στην ιστορία του.

## Τελική βαθμολογία

*Ο ΠΑΟΚ είχε ένα μηδενισμό και ποινή αφαίρεσης δύο βαθμών.

### Αγώνες κατάταξης
Λόγω της πρωτόγνωρης ισοβαθμίας τεσσάρων ομάδων που προέκυψε στις θέσεις υποβιβασμού, διεξήχθησαν αγώνες μπαράζ σε έναν όμιλο ώστε να αναδειχθούν οι δύο ομάδες που θα αποχαιρετούσαν την κατηγορία. Οι αγώνες έγιναν στα Τρίκαλα από 14 ως 16 Μαϊου του 1982.

## Πηγές
*Ψηφιακό αρχείο της ΕΟΚ
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 214
*"Αλμανάκ 1984" Διεθνή και Εσωτερικά Γεγονότα για το 1981-1982-1983, σελίδες 270-271
*εφημερίδα "Αθλητική Ηχώ"
*εδημερίδα "Ριζοσπάστης"

Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1981 1982
Πρωταθλημα Ελλαδος Α Ανδρων 1981 1982
Πρωτάθλημα καλαθοσφαίρισης Α΄ εθνικής κατηγορίας ανδρών 1976-1977

Το πρωτάθλημα μπάσκετ της περιόδου 1976–77 ήταν η 14η διοργάνωση από την καθιέρωση της Α' Εθνικής. Διεξήχθη με τη συμμετοχή δώδεκα ομάδων, επτά από την Αττική, τέσσερις από τη Θεσσαλονίκη και τον Απόλλωνα Πάτρας. 

## Το πρωτάθλημα
Παναθηναϊκός και Ολυμπιακός ήταν και πάλι οι δύο πρωταγωνιστές του τίτλου, καθώς καμία άλλη ομάδα δεν κατάφερε να ακολουθήσει το ρυθμό τους.

Στη διάρκεια του πρωταθλήματος όπου η κατάκτηση του τίτλου δεν είχε ακόμα ξεκαθαρίσει, οι δύο αντίπαλοι είχαν μόνο μία ήττα από τις υπόλοιπες ομάδες, και μάλιστα με μόλις έναν πόντο διαφορά (65–64 ο Ολυμπιακός από τον Πανελλήνιο, και 67–66 ο Παναθηναϊκός από τον Άρη).

Οι μεταξύ τους αγώνες ήταν αυτοί που έκριναν στο μεγαλύτερο ποσοστό την κατάκτηση του τίτλου. Και οι δύο αναμετρήσεις ήταν συναρπαστικές κι αμφίρροπες, και κρίθηκαν στην παράταση με τον Παναθηναϊκό να είναι ο μεγάλος νικητής. Στον πρώτο γύρο επικράτησε στο Παπαστράτειο με 91–83 (81–81), και στο δεύτερο στο κλειστό της Λεωφόρου με 82–75 (69–69). Έφτασε έτσι στην κατάκτηση του τίτλου για 15η φορά στην ιστορία του.

Η ομάδα του Ολυμπιακού κατέκτησε το δεύτερο κύπελλο Ελλάδος, στο οποίο οι ομάδες της Α' Εθνικής μετείχαν σχεδόν δύο μήνες μετά τη λήξη του πρωταθλήματος.

Για τη μάχη της παραμονής πάλευαν ως την τελευταία αγωνιστική τρεις ομάδες της Θεσσαλονίκης, οι Ηρακλής, ΠΑΟΚ και Δημόκριτος καθώς και ο Απόλλων Πάτρας. Ο Ηρακλής υποβιβάστηκε μετά την ήττα του κατά την τελευταία ημέρα από το Δημόκριτο με 81–74, ενώ ο νικητής θα διεκδικούσε την παραμονή του σε αγώνα μπαράζ με τον ηττημένο του αγώνα Απόλλωνα-ΠΑΟΚ που είχε οριστεί να επαναληφθεί (νίκη αρχικά του Απόλλωνα με 91–89). Η ομάδα της Πάτρας κέρδισε την προσφυγή που είχε καταθέσει κατά της επανάληψης και διατήρησε τη νίκη της, με αποτέλεσμα ο ΠΑΟΚ να οδηγηθεί στο μπαράζ με Δημόκριτο. Εκεί επικράτησε με 66–53 και παρέμεινε στην Α΄ Εθνική.

## Γήπεδα
Ο Άρης έδωσε τρεις αγώνες στη Λάρισα λόγω τιμωρίας της έδρας του. Τα γήπεδα που χρησιμοποίησαν ως έδρα οι ομάδες:
* Αλεξάνδρειο Μέλαθρο: Ηρακλής, ΠΑΟΚ, Δημόκριτος, Άρης (8)
* Κλειστό Λεωφόρου Αλεξάνδρας: Παναθηναϊκός, Πανελλήνιος
* Κλειστό Μίλωνα: Πανιώνιος (9, και δύο αγώνες στο κλειστό της Γλυφάδας)
* Κλειστό Πειραιώς "Παπαστράτειο": Ολυμπιακός
* Κλειστό Νίκαιας "Πλάτων": Ιωνικός
* Κλειστό Σπόρτιγκ: Σπόρτιγκ, ΑΕΚ
* Γήπεδο Απόλλωνα Πάτρας: Απόλλωνας

## Βαθμολογία

### Αγώνας κατάταξης
Λόγω της ισοβαθμίας στις θέσεις 10-11 που έκριναν την παραμονή στην Α' Εθνική, διεξήχθη αγώνας μπαράζ:

## Αποτελέσματα

## Παραπομπές


## Πηγές
*Ψηφιακό αρχείο της ΕΟΚ
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 211
*Ψηφιακό αρχείο εφημερίδας Μακεδονία. Εθνική Βιβλιοθήκη της Ελλάδας.

Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1976 1977
Πρωταθλημα Ελλαδος Α Ανδρων 1976 1977
Πρωτάθλημα καλαθοσφαίρισης Α΄ εθνικής κατηγορίας ανδρών 1970-1971

Το πρωτάθλημα μπάσκετ της περιόδου 1970–71 ήταν η όγδοη διοργάνωση από την καθιέρωση της Α' Εθνικής. Διεξήχθη με τη συμμετοχή δεκατεσσάρων ομάδων, οκτώ από την Αττική και έξι από τη Θεσσαλονίκη. 

## Γήπεδα
Όπως ήταν καθιερωμένο κατά τα προηγούμενα χρόνια, χρησιμοποιήθηκαν ουδέτερα γήπεδα από όλες τις ομάδες. Οι αγώνες των ομάδων της Αττικής διεξήχθησαν σε τρία γήπεδα, το ανοικτό του Παναθηναϊκού Σταδίου, το κλειστό του Σπόρτιγκ και το  κλειστό του Παναθηναϊκού. Οι ομάδες της Θεσσαλονίκης χρησιμοποίησαν αποκλειστικά το Αλεξάνδρειο. Βάσει της προκήρυξης, άλλα δύο γήπεδα είχαν εγκριθεί για να διεξαχθούν αγώνες, το κλειστό της Νίκαιας και το ανοικτό γήπεδο της ΧΑΝΘ, όμως δεν χρειάστηκε να χρησιμοποιηθούν.

## Τελική βαθμολογία

*Ο Παναθηναϊκός είχε μία ήττα με μηδενισμό.

### Αγώνας κατάταξης
Απόλλων Καλαμαριάς και Αετός που ισοβάθμησαν σε θέσεις που έκριναν τον υποβιβασμό, κλήθηκαν να δώσουν αγώνα μπαράζ στο Αλεξάνδρειο στις 10 Ιουνίου. Στον αγώνα ξέσπασαν μεγάλης έκτασης επεισόδια με αποτέλεσμα τη διακοπή του 43 δευτερόλεπτα πριν τη λήξη του, ενώ ο Αετός προηγείτο με 63-57. Ο γενικός γραμματέας αθλητισμού, Κωνσταντίνος Ασλανίδης, αποφάσισε να τιμωρήσει και τις δύο ομάδες με υποβιβασμό.

## Αποτελέσματα
Ο προσδιορισμός γηπεδούχου και φιλοξενούμενης σε αγώνες ομάδων της ίδιας πόλης είναι τυπικός. Παρουσιάζονται με τη σειρά που προέκυψαν τα ζευγάρια από την κλήρωση.

## Παραπομπές


## Πηγές
* Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 208
*Ψηφιακό αρχείο της ΕΟΚ
*εφημερίδα Αθλητική Ηχώ
*εφημερίδα Μακεδονία



Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1970 1971
Πρωταθλημα Ελλαδος Α Ανδρων 1970 1971
Απόστολος Βασιλείου

Ο **Απόστολος Βασιλείου** (Γομάτι Χαλκιδικής, 1801 - Ναύπλιο, 1833), γνωστός και ως **Αποστολάρας Μαδεμλής** ή **Μαδεμοχωρίτης**, ήταν οπλαρχηγός της Ελληνικής Επανάστασης του 1821 από το Γομάτι Χαλκιδικής.

## Βιογραφία
Ο Αποστολάρας Βασιλείου γεννήθηκε το 1801 στο Γομάτι Χαλκιδικής και κατάγονταν από αρχοντική οικογένεια.

Με το ξέσπασμα της επανάστασης του 1821 συμμετείχε στο στρατιωτικό σώμα του Εμμανουήλ Παπά στις επιχειρήσεις της Χαλκιδικής, ως επικεφαλής ανδρών από τα Μαδεμοχώρια. Μετά την καταστροφή της Κασσάνδρας κατέφυγε στη Σκόπελο, όπου είχε εξέχουσα θέση στην εκεί παροικία των Μακεδόνων. 

Από τη Σκόπελο, ο Βασιλείου μαζί με τον Κωνσταντίνο Δουμπιώτη και άλλους Χαλκιδικιώτες αγωνιστές τέθηκαν υπό τη γενική ηγεσία του Αναστάσιου Καρατάσου και με τη ναυτική αρωγή των Σποραδιτών καπεταναίων συνέδραμαν σε διάφορες μάχες στη Στερεά Ελλάδα. Συμμετείχε έτσι στις μάχες στα Βρυσάκια Χαλκίδας το 1822 και στο Τρίκερι το 1823. Το Δεκέμβριο του 1824 μαζί με τον Αν. Καρατάσο και τον Κων. Δουμπιώτη μετέβησαν στην Αθήνα, όπου συμμετείχαν στον Ελληνικό Εμφύλιο Πόλεμο, στο πλευρό των Ρουμελιωτών. 

Ο στρατηγός Ιωάννης Μακρυγιάννης αναφέρει στα απομνημονεύματά του: *"...Φέραμε και τους άλλους καπεταναίους εκεί, του Καρατάσιου, κι αυτοίνοι ήταν πρόθυμοι όλοι οι αθάνατοι, Ντουπιώτης, Πηνειός, Βελέτζας, Αποστολάκης, Ζορμπάς."*

* Το 1825 συμμετείχε στις μεγάλες μάχες κατά του Ιμπραήμ στο Νεόκαστρο και στο Σχοινόλακκα στην Πελοπόννησο. Στα τέλη του ίδιου έτους, τίθεται επικεφαλής σώματος 114 ανδρών και μαζί με τα σώματα των Αν. Καρατάσου, Αγγελή Γάτσου  και Κων. Δουμπιώτη ανέλαβαν τη διαφύλαξη της Ύδρας από πιθανή επίθεση του Ιμπραήμ.  
* Το 1826, μήνα Μάρτιο, έστειλε ευχαριστήρια επιστολή στον Ιωάννη Κωλέττη και μετέπειτα συμμετείχε στη μάχη της Αταλάντης. 
* Το 1828 και ενώ κατοικούσε ακόμα στη Σκόπελο, με την έλευση του Ιωάννη Καποδίστρια κλήθηκε να συμμετάσχει στη διοργάνωση του νέου τακτικού Ελληνικού στρατού.
* Το 1829 του ανατίθεται η διοίκηση του 16ου τάγματος (ένα από τα πρώτα 20 νεοσύστατα τάγματα) της Ελλάδος.  
* Ο Αποστολάρας Βασιλείου τιμήθηκε με τον βαθμό του ταγματάρχη πεζικού και του χιλιάρχου (1832) στον νεοσύστατο Ελληνικό στρατό.
* Το 1833 συμμετέχει με την πλευρά του Θεόδωρου Κολοκοτρώνη στο κίνημα κατά της αντιβασιλείας. Συλλαμβάνεται και φυλακίζεται μαζί με τον αρχιστράτηγο στις φυλακές του Ναυπλίου, όπου και πεθαίνει τον χειμώνα της ίδιας χρονιάς. 

Ο Μακρυγιάννης αναφέρει στα απομνημονεύματά του:

:*"...Τέλος πάντων με τέτοιες δικαιοσύνες ήθελαν να κόψουν τους πρωταγωνιστάς ως κακούργους, τον Κολοκοτρώνη, τον Κολιόπουλον, το Κριτζώτη, τον Τζαβέλα, τον Γρίβα, τον Μαμούρη, τον Ρούκη, τον Ντουπιώτη, τον Αποστολάρα, τον Μήλιον."*

Το 1865 η σύζυγός του Μαρία υπέβαλε στην επιτροπή χορήγησης συντάξεων αίτημα για την αποκατάσταση της μνήμης του συζύγου της.

## Παραπομπές


## Πηγές
* 

## Εξωτερικοί σύνδεσμοι
* περιοδικό Παγχαλκιδικός Λόγος, Απρίλιος-Μάιος 2010
* Κύτταρο Ιερισσού, πολιτισμικό περιοδικό έντυπο, Ιανουάριος 2010, Σελ. 6

Κατηγορία:Οπλαρχηγοί του 1821
Κατηγορία:Έλληνες στρατιωτικοί
Πρωτάθλημα καλαθοσφαίρισης Α΄ εθνικής κατηγορίας ανδρών 1966-1967

Το πρωτάθλημα μπάσκετ της περιόδου 1966–67, ήταν το τέταρτο από την καθιέρωση της Α' Εθνικής. Οι ομάδες αυξήθηκαν σε δώδεκα από τις δέκα που συμμετείχαν κατά τις τρεις πρώτες διοργανώσεις, εκ των οποίων οι επτά ήταν από την Αττική και οι πέντε από τη Θεσσαλονίκη.

## Στοιχεία
ΑΕΚ και Παναθηναϊκός αποτέλεσαν τους πρωταγωνιστές της διοργάνωσης, ενώ καμία άλλη ομάδα δεν κατάφερε να ακολουθήσει το ρυθμό τους. Οι πράσινοι δυσκολεύτηκαν σε μερικούς αγώνες, χάνοντας από το Παγκράτι με 71–67, ενώ κινδύνευσαν ιδιαίτερα και στον αγώνα με τον Πανελλήνιο (νίκη με 76–75). Αντιθέτως η ΑΕΚ επικράτησε με συντριπτικές διαφορές σε όλους σχεδόν τους αγώνες της, ξεπερνώντας τους 100 πόντους σε εννέα από αυτούς. Καθοριστικοί έτσι για την τελική έκβαση του τίτλου ήταν οι δύο αγώνες μεταξύ τους. Ο Παναθηναϊκός επικράτησε με 66–62 και 58–54, κατορθώνοντας να εκθρονίσει την πανίσχυρη και κραταιά ΑΕΚ μετά από τέσσερις συνεχόμενες κατακτήσεις του τίτλου.

Όπως είχε καθιερωθεί, όλοι οι αγώνες διεξήχθησαν σε λίγα ουδέτερα γήπεδα. Χρησιμοποιήθηκαν το Παναθηναϊκό Στάδιο, το κλειστό του Σπόρτιγκ, το κλειστό του Παναθηναϊκού, το Αλεξάνδρειο, και το ανοικτό γήπεδο της ΧΑΝΘ. 

Οι ομάδες της Αθήνας αντιμετώπιζαν αυτές της Θεσσαλονίκης τα Σαββατοκύριακα, δίνοντας δύο συνεχόμενους αγώνες κατά το Σάββατο και την Κυριακή, ώστε να περιοριστούν τα έξοδα μετακινήσεων και διαμονής των ομάδων. Οι αγώνες μεταξύ ομάδων της ίδιας πόλης διεξάγονταν συνήθως ημέρα Τετάρτη.

## Βαθμολογία

## Παραπομπές


## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 206
*Ψηφιακό αρχείο της ΕΟΚ
*εφημερίδα Αθλητική Ηχώ
*εφημερίδα Μακεδονία

Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 1966 1967
Πρωταθλημα Ελλαδος Β Ανδρων 1966 1967
Πρωτάθλημα καλαθοσφαίρισης Α΄ εθνικής κατηγορίας ανδρών 1965-1966

Το πρωτάθλημα μπάσκετ της περιόδου 1965–66, ήταν το τρίτο από την καθιέρωση της Εθνικής κατηγορίας. Διεξήχθη για πρώτη φορά υπό την Ομοσπονδία Αθλοπαιδιών (υπεύθυνη για τα αθλήματα μπάσκετ και βόλεϊ) που ιδρύθηκε το 1965, με το άθλημα του μπάσκετ έτσι να ανεξαρτητοποιείται από τον ΣΕΓΑΣ, στον οποίο υπαγόταν έως τότε.

Πρωταθλήτρια αναδείχθηκε η ΑΕΚ, επικρατώντας του Άρη στον καθοριστικό αγώνα της τελευταίας ημέρας με 89–80, από τον οποίο είχε υποστεί τη μοναδική της ήττα με 74–69 στη Θεσσαλονίκη. Τον υποβιβασμό γνώρισαν ο Τρίτων και το Ανατόλια.

## Βαθμολογία

## Πηγές
*Εφ. Έθνος, 20/6/1966 σελίδα 8 Τελική βαθμολογία.
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 206
*Ψηφιακό αρχείο της ΕΟΚ
*εφημερίδα Αθλητική Ηχώ
*εφημερίδα Μακεδονία



Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1965 1966
Πρωταθλημα Ελλαδος Α Ανδρων 1965 1966
Κόμμα Αγροτών και Εργαζομένων

Το **Κόμμα Αγροτών και Εργαζομένων** (**Κ.Α.Ε.**) (παλαιότερα: **Συναγερμός Αγροτών και Εργαζομένων** (**Σ.Α.Ε.**)), ήταν ελληνικό πολιτικό κόμμα που ιδρύθηκε το 1950. Ιδρυτής και αρχηγός του κόμματος ήταν ο Αλέξανδρος Μπαλτατζής.

Το κόμμα διαλύθηκε το 1961, για να συμμετάσχει στην Ένωση Κέντρου.

## Ιστορικό
Το κόμμα έλαβε μέρος στις βουλευτικές του 1950 με τον συνασπισμό «Παράταξις Αγροτών και Εργαζομένων», μαζί με το Αγροτικό Κόμμα του Αλέξανδρου Μυλωνά. Το επόμενο έτος, στις εκλογές του 1951 κέρδισε μία βουλευτική έδρα, ενώ το αμέσως επόμενο έτος, στις εκλογές του 1952 δεν κέρδισε καμία.

Στις εκλογές του 1956 εμφανίστηκε με τη νέα επωνυμία του, ως «*Κόμμα Αγροτών και Εργαζομένων*», στον συνασπισμό της Δημοκρατικής Ενώσεως, μαζί με τα υπόλοιπα κόμματα του Κέντρου και την Ενιαία Δημοκρατική Αριστερά. Το κόμμα εξέλεξε οκτώ βουλευτές. Στις εκλογές του 1958 έλαβε μέρος στον συνασπισμό της Προοδευτικής Αγροτικής Δημοκρατικής Ενώσεως (Π.Α.Δ.Ε.), μαζί με το Κόμμα Προοδευτικών, την Ε.Π.Ε.Κ. και το Δημοκρατικόν Κόμμα Εργαζομένου Λαού, εκλέγοντας έξι βουλευτές.

Το Κόμμα Αγροτών και Εργαζομένων μετείχε στις διεργασίες ενοποίησης του Κέντρου, όντας ένα από τα κόμματα που συγκρότησαν το Δημοκρατικόν Κέντρον - Αγροτική Φιλελευθέρα Ένωσις, αρχικά, και την Ένωση Κέντρου στη συνέχεια.

## Αποτελέσματα εκλογών
### Βουλή των Ελλήνων

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ. 2ος, σελ. 149.

Κατηγορία:Πρώην πολιτικά κόμματα στην Ελλάδα
480 Χάνσα

Η **Χάνσα (Hansa)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,38. Ανακαλύφθηκε το 1901 από τους αστρονόμους Μαξ Βολφ και Λουίτζι Καρνέρα, που παρατηρούσαν από τη Χαϊδελβέργη. Η Χάνσα έδωσε το όνομά της στην «Οικογένεια αστεροειδών της Χάνσα», που περιλαμβάνει σώματα με μεγάλη κλίση τροχιάς ως προς την εκλειπτική. Η ίδια η Χάνσα πήρε το όνομά της από την Χανσεατική Ένωση.

## Φυσικά χαρακτηριστικά
Η μέση διάμετρος της Χάνσα εκτιμάται σε 56,2 χιλιόμετρα (από δεδομένα του IRAS), ενώ η μάζα της σε 186 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,248 (από δεδομένα του IRAS). Η Χάνσα περιστρέφεται γύρω από τον εαυτό της μία φορά κάθε 16 ώρες και 11 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χανσα
Volkswagen T5

thumb|right|Volkswagen Multivan.
thumb|right|Volkswagen T5 TDI μετά την ανανέωση του 2009.

Το **Volkswagen T5** ήταν η πέμπτη γενιά του μεσαίου επαγγελματικού βαν / μίνι-φορτηγού που παρήχθη από τη γερμανική αυτοκινητοβιομηχανία Volkswagen. Διατέθηκε τόσο σε επαγγελματικές εκδόσεις, γνωστές με την ονομασία **Transporter** και με πολλές επιλογές αμαξώματος, όσο και σε επιβατικές εκδόσεις με τις ονομασίες **Caravelle**, **Multivan**, **Kombi** και **Shuttle**. Τα πρώτα δοκιμαστικά αντίτυπα διατέθηκαν στις 6 Οκτωβρίου 2002 και η μαζική παραγωγή του ξεκίνησε στις 25 Απριλίου 2003, αντικαθιστώντας το Volkswagen T4. Το 2009, το μοντέλο δέχθηκε μια εκτενή ανανέωση και τελικώς διατηρήθηκε στην παραγωγή έως τον Ιούλιο του 2015, όταν υπέστη μια ακόμα πιο έντονη ανανέωση και κυκλοφόρησε ως Volkswagen T6.

Στις 30 Ιουνίου 2009, η Volkswagen ανακοίνωσε επίσημα την παραγωγή του εκατομμυριοστού T5 στο Ανόβερο.

## Αναφορές



T5
Κατηγορία:Γερμανικά αυτοκίνητα
Κατηγορία:Επαγγελματικά αυτοκίνητα
481 Εμίτα

Η **Εμίτα (Emita)** είναι πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,6. Ανακαλύφθηκε το 1902 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Εμίτας εκτιμάται σε 116 χιλιόμετρα (από δεδομένα του IRAS), ενώ η μάζα της σε 1,63 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,047 (από δεδομένα του IRAS). Η Εμίτα περιστρέφεται γύρω από τον εαυτό της μία φορά κάθε 14 ώρες και 21 λεπτά. Η μέση θερμοκρασία στην επιφάνειά της εκτιμάται σε 105 ως 100 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εμιτα
484 Πιτσβουργία

Η **Πιτσβουργία (Pittsburghia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,86. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την πόλη Πίτσμπουργκ της Πενσυλβάνια, όπου κατασκευάσθηκαν μερικά από τα καλύτερα αστρονομικά όργανα των αρχών του εικοστού αιώνα.

## Φυσικά χαρακτηριστικά
Η μέση διάμετρος της Πιτσβουργίας εκτιμάται σε 31,6 χιλιόμετρα (από δεδομένα του IRAS), ενώ η μάζα της σε 33,1 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,201 (από δεδομένα του IRAS). Η Πιτσβουργία περιστρέφεται γύρω από τον εαυτό της μία φορά κάθε 10 ώρες και 38 λεπτά. Η μέση θερμοκρασία στην επιφάνειά της εκτιμάται σε 110 ως 105 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πιτσβουργια
Μικρή Σκοτεινή Κηλίδα

Η **Μικρή Σκοτεινή Κηλίδα**, μερικές φορές καλούμενη **Σκοτεινή Κηλίδα 2** ή  **Το Μάτι του Μάγου**, ήταν μια νότια κυκλωνική θύελλα στον πλανήτη Ποσειδώνα. Ήταν η δεύτερη πιο εντατική θύελλα στον πλανήτη το 1989, όταν το Voyager 2 προσέγγισε τον πλανήτη.

## Βλέπε επίσης

*Εξωγήινος κυκλώνας 
*Oval BA
*Μεγάλη Σκοτεινή Κηλίδα 
*Καταιγίδα του Δράκου

Κατηγορία:Ποσειδώνας (πλανήτης)
Κατηγορία:Μετεωρολογικά φαινόμενα
Κύπελλο Ρωσίας 1992/1993

Το **Κύπελλο Ρωσίας 1992/1993** (ρωσ. Кубок России по футболу 1992-1993) ήταν το 1ο Κύπελλο Ρωσίας που διεξήχθη στην ιστορία του θεσμού. Διεξήχθη από τις 2 Μαΐου 1992 μέχρι τις 13 Ιουνίου 1993. Νικητής του Κυπέλλου Ρωσίας 1992/1993 ήταν η Τορπέντο Μόσχας.

## 1/512

----

----

----

----

----

----

----

----

----

----

----

----

----

----

----

----

----

----

----

----

----

## 1/256

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## 1/128

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## 1/64

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## 1/32

----

----

----

----

----

----

----

----

----

----

----

----

----

----

----

## 1/16

----

----

----

----

----

----

----

----

----

----

----

----

----

----

----

----

## 1/8

----

----

----

----

----

----

----

----

## Προημιτελικοί

----

----

----

## Ημιτελικοί

----

## Τελικός

## Πηγές

Το Κύπελλο Ρωσίας στο WildBall.ru(Ρωσικά)

Κύπελλο Ρωσίας 1992/1993
Ίσιντορ Ισαάκ Ράμπι

Ο **Ίσιντορ Ισαάκ Ράμπι** (, , 29 Ιουλίου 1898 – 11 Ιανουαρίου 1988) ήταν Πολωνός φυσικός και βραβευμένος με το Νόμπελ Φυσικής το 1944 για τη μέθοδο καταγραφής των μαγνητικών ιδιοτήτων του ατομικού πυρήνα.
 
## Βιογραφία

Ο Ράμπι γεννήθηκε σε μια παραδοσιακή εβραϊκή οικογένεια στο Rymanów της Γαλικίας, στην τότε Αυστριακή Αυτοκρατορία (σήμερα ανήκει στην Πολωνία), και πήγε στις Ηνωμένες Πολιτείες Αμερικής όταν ήταν παιδί. Το 1919 πήρε το πτυχίο του στη χημεία από το Πανεπιστήμιο Κορνέλ, και συνέχισε τις σπουδές στο Πανεπιστήμιο Κολούμπια από όπου πήρε το 1927 το διδακτορικό του. Μια υποτροφία του επέτρεψε να πάει στην Ευρώπη και να συνεργασθεί με κορυφαίους φυσικούς όπως ο Νιλς Μπορ, Βέρνερ Χάιζενμπεργκ, Βόλφγκανγκ Πάουλι και Ότο Στερν. Αργότερα επέστρεψε στο Κολούμπια, όπου και παρέμεινε.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Φυσικοί του 20ού αιώνα
Κατηγορία:Απόφοιτοι του Πανεπιστημίου Κολούμπια
Κατηγορία:Πυρηνικοί φυσικοί
Autoharp

Η **οτοάρπ** (γερμανικά: **<span lang="de" dir="ltr">autoharp</span>**) είναι ένα έγχορδο μουσικό όργανο της οικογένειας των τσίτερ. Μία σειρά από μπάρες συγχορδιών με καταλλήλως διαταγμένα πνιγεία, όταν πιεστούν, εμποδίζουν όλες τις χορδές να ηχήσουν εκτός από αυτές που σχηματίζουν την επιθυμητή συγχορδία. Παρά το όνομά του, που σημαίνει αυτόματη άρπα, η οτοάρπ είναι ένα κανονάκι ή σαντούρι με συγχορδίες.

Κατηγορία:Έγχορδα μουσικά όργανα
Σέσιλ Φρανκ Πάουελ

Ο **Σέσιλ Φρανκ Πάουελ** (*Cecil Frank Powell*, 5 Δεκεμβρίου 1903 – 9 Αυγούστου 1969) ήταν Άγγλος φυσικός στον οποίο απονεμήθηκε το 1950, το βραβείο Νόμπελ Φυσικής για την ανάπτυξη της φωτογραφικής μεθόδου μελέτης πυρηνικών διεργασιών και για τις ανακαλύψεις σχετικά με μεσόνια που έγιναν με αυτή τη μέθοδο.

Ήταν ένας από τους υπογράφοντες της συμφωνίας για τη σύγκληση μιας συνέλευσης με σκοπό τη σύνταξη ενός παγκόσμιου συντάγματος. Ως αποτέλεσμα, για πρώτη φορά στην ιστορία της ανθρωπότητας, συγκλήθηκε μια Παγκόσμια Συντακτική Συνέλευση με σκοπό τη σύνταξη και την υιοθέτηση του Συντάγματος της Ομοσπονδίας της Γης.

## Παραπομπές


Κατηγορία:Άγγλοι φυσικοί
Κατηγορία:Βραβευμένοι με Νόμπελ Φυσικής
Κατηγορία:Φυσικοί του 20ού αιώνα
Πρωτάθλημα καλαθοσφαίρισης Α1 εθνικής κατηγορίας ανδρών 1995-1996

Το πρωτάθλημα Ελλάδος καλαθοσφαίρισης ανδρών ξεκίνησε στις 30 Σεπτεμβρίου 1995, με την κανονική του περίοδο να ολοκληρώνεται στις 3 Απριλίου 1996. Ακολούθησε η διαδικασία των πλέι-οφ με τον Ολυμπιακό και τον Παναθηναϊκό να προκρίνονται στην τελική φάση για την διεκδίκηση του τίτλου. Μετά από μία αμφίρροπη σειρά αγώνων, οι αναμετρήσεις οδήγησαν στον πέμπτο τελικό που πραγματοποιήθηκε στο Στάδιο Ειρήνης και Φιλίας, έδρα του Ολυμπιακού, ο οποίος είχε το πλεονέκτημα της έδρας αφού είχε τερματίσει πρώτος στην κανονική διάρκεια του πρωταθλήματος. Στις 19 Μαΐου 1996, η ομάδα του Ολυμπιακού επιβλήθηκε με 73-38 κατά του αιωνίου του αντιπάλου, κατακτώντας για όγδοη φορά τον τίτλο.

**Πρωταθλητής:** Ολυμπιακός

## Κανονική περίοδος
### Βαθμολογία

## Πλέϊ-οφ




## Τελική κατάταξη





## Κορυφαίοι αθλητές




## Παραπομπές


## Πηγές
* MakThes - Makedonia and Thessaloniki historical archive
* RedZone: Ολυμπιακός 1995-1996: φύλαγε το καλύτερο για το τέλος
* Ιστορική επέτειος: Ολυμπιακός - Παναθηναϊκός 73-38

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1995 1996
Πρωταθλημα Ελλαδος Α1 Ανδρων 1995 1996
Χονγκ Γιονγκ Ζο

thumb|200px|Ο Χονγκ Γιονγκ Ζο
Ο **Χονγκ Γιονγκ Ζο** είναι Βορειοκορεάτης διεθνής ποδοσφαιριστής που αγωνίζεται ως επιθετικός και ανήκει στο δυναμικό της ρωσικής Ροστόφ.

## Καριέρα
Γεννήθηκε στις 22 Μαΐου του 1982 στην Πιονγιάνγκ της Βόρειας Κορέας, έχει ύψος 175 εκ και χρησιμοποιεί το δεξί του πόδι. Ξεκίνησε την καριέρα του το 2002 από την ομάδα της πατρίδας του, *25η Απριλίου*, και την αγωνιστική περίοδο 2007/08, αφού πρώτα πέτυχε συνολικά 41 τέρματα στο διάστημα της παρουσίας του στην πρώτη του ομάδα, μεταγράφηκε στη σέρβικη Μπεζάνια όπου πέτυχε 1 γκολ σε 7 συμμετοχές. Από το 2008 αγωνίζεται στη Ρωσία με τη φανέλα της Ροστόφ,έχοντας σημειώσει 3 τέρματα σε 30 εμφανίσεις στα πλαίσια του πρωταθλήματος.

Ο **Χονγκ Γιονγκ Ζο** ήταν ο αρχηγός της Εθνικής Βόρειας Κορέας στο Μουντιάλ του 2010 που διεξήχθη στα γήπεδα της Νοτίου Αφρικής και αποτελεί μαζί με τον Γιονγκ Τάε Σε τους αστέρες της εθνικής τους ομάδας. Πραγματοποίησε το ντεμπούτο του με το αντιπροσωπευτικό συγκρότημα της Βόρειας Κορέας το 2005 και μετράει συνολικά 42 συμμετοχές και 11 τέρματα.

## Πηγές

* Προφίλ στο soccerway.com
* Προφίλ στο nationalfootballteams.com
* Προφίλ στο fifa.com 

Γ
Γ
γ
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Πρέμιερ Λιγκ Ρωσίας
Νικολάι Μπάσοφ

Ο **Νικολάι Γκεννάντιεβιτς Μπάσοφ** (*[[Ρωσικά|ρωσ.]] Николай Геннадиевич Басов*, 14 Δεκεμβρίου 1922 - 1 Ιουλίου 2001) ήταν Σοβιετικός φυσικός και παιδαγωγός. Για την εργασία του πάνω στην κβαντική ηλεκτρονική, η οποία οδήγησε στην κατασκευή του λέιζερ και μέιζερ μοιράστηκε το βραβείο Νόμπελ Φυσικής με τους Αλεξάντρ Πρόχοροφ και Τσαρλς Χαρντ Τάουνς.
## Βιογραφία
Ο  Μπάσοφ γεννήθηκε στην πόλη Ουσμάν στη σημερινή περιφέρεια Λίπετσκ της Ρωσίας. Τελείωσε το σχολείο το 1941 στο Βορόνεζ, και αργότερα έκανε τη στρατιωτική του θητεία στην Ιατρική Ακαδημία Κούιμπισεφ. Το 1943 άφησε την Ακαδημία και εντάχθηκε στον Κόκκινο Στρατό, συμμετέχοντας στον Δεύτερο Παγκόσμιο Πόλεμο με το Πρώτο Ουκρανικό Μέτωπο.

Ο  Μπάσοφ αποφοίτησε από τη σχολή φυσικής μηχανικής της Μόσχας το 1950.  Τότε είχε μια καθηγεσία στο MEPI και επίσης είχε εργαστεί στο Ινστιτούτο Φυσικής Λέμπεντεφ (LPI), όπου έκανε μια διατριβή το 1953 για την υποψηφιότητα Επιστημών βαθμού (ισοδύναμο με διδακτορικό) και μια διατριβή για το διδακτορικό του πτυχίο Επιστημών το 1956. Ο  Μπάσοφ ήταν διευθυντής του LPI την περίοδο 1973-1988. Εξελέγη το 1962 αντεπιστέλλον  μέλος της Σοβιετικής Ακαδημίας Επιστημών (Ρωσικής Ακαδημίας Επιστημών από το 1991)  και Τακτικό Μέλος της Ακαδημίας το 1966. Το 1967 εξελέγη μέλος του Προεδρείου της Ακαδημίας (1967-1990), από το 1990 ήταν ο σύμβουλος του Προεδρείου της Σοβιετικής Ακαδημίας Επιστημών. Ήταν επίτιμο μέλος της Διεθνούς Ακαδημίας Επιστημών. Ήταν ο επικεφαλής του εργαστηρίου κβαντικής ραδιοφυσικής στο LPI μέχρι το θάνατό του το 2001.
## Βιβλία
* N. G. Basov, K. A. Brueckner (Editor-in-Chief), S. W. Haan, C. Yamanaka. *Inertial Confinement Fusion*, 1992, Research Trends in Physics Series published by the American Institute of Physics Press (presently Springer, New York). ISBN 0-88318-925-9.
* V. Stefan and N. G. Basov (Editors). *Semiconductor Science and Technology*, Volume 1. Semiconductor Lasers. (Stefan University Press Series on Frontiers in Science and Technology) (Paperback), 1999. ISBN 1-889545-11-2.
* V. Stefan and N. G. Basov (Editors). *Semiconductor Science and Technology*, Volume 2: Quantum Dots and Quantum Wells. (Stefan University Press Series on Frontiers in Science and Technology) (Paperback), 1999. ISBN 1-889545-12-0. 
## Βραβεία και τιμητικές διακρίσεις
* Βραβείο Λένιν (1959)
* Βραβείο Νόμπελ Φυσικής (1964)
* Ήρωας της Σοσιαλιστικής Εργασίας - δύο φορές, (1969, 1982)
* Βραβείο Kalinga (1986)
* Βραβείο Στάλιν (1989)
* Τάγμα του Λένιν - πέντε φορές
## Παραπομπές

## Εξωτερικοί σύνδεσμοι

* Ο τάφος του Μπάσοφ
* [Βιογραφία στο [Ίδρυμα Νόμπελ]] 

Κατηγορία:Σοβιετικοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Νικητές βραβείου Λένιν
Βαβυλωνιακός Χάρτης του Κόσμου

Ο **Βαβυλωνιακός Χάρτης του Κόσμου** είναι μια πήλινη πλάκα με χάρτη του κόσμου, με τη Βαβυλώνα στο κέντρο του. Ο χάρτης χρονολογείται στα 600 π.Χ. και ανακαλύφθηκε στο Σιππάρ, στο νότιο Ιράκ, μια πόλη η οποία βρίσκεται 96 χλμ. βόρεια της Βαβυλώνας, στην ανατολική όχθη του Ευφράτη.

Η πήλινη πλάκα βρίσκεται στο Βρετανικό Μουσείο (BM 92687).

## Περιγραφή των χαρτογραφημένων περιοχών
Ο χάρτης είναι κυκλικός με δύο εξώτερους ορισμένους κύκλους. Το κείμενο σε σφηνοειδή γραφή ονομάζει όλες τις τοποθεσίες μέσα στον κυκλικό χάρτη, καθώς και μερικές περιοχές έξω. Οι δύο εξώτεροι κύκλοι αντιπροσωπεύουν νερό το οποίο χαρακτηρίζεται ως «*ποταμός* *πικρού* νερού», ή αλμυρή θάλασσα.>

Η Βαβυλώνα είναι στο κέντρο του χάρτη· οι παράλληλες γραμμές στο κάτω μέρος φαίνεται ότι αναπαριστούν τα *νότια έλη*, και μια καμπύλη γραμμή που έρχεται από τα βόρεια στα βορειοανατολικά φαίνεται να αναπαριστά τα Όρη Ζάγκρος.

Υπάρχουν επτά μικροί εσωτερικοί κύκλοι στις περιοχές της περιμέτρου μέσα στον κύκλο, και φαίνεται να αναπαριστούν επτά πόλεις.

Επτά τριγωνικές επιφάνειες στον εξωτερικό κύκλο (περίμετος νερού), αναπαριστούν ονομασμένα νησιά, αλλά η φθαρμένη πήλινη πλάκα έχει χάσει τα τρία νησιά στην χαμηλότερη άκρη της πλάκας.

Τα τρία νησιά ονομάζονται:
* νησί-«μέρος του ανατέλλοντος ήλιου»
* νησί-«ο ήλιος κρύβεται και δεν φαίνεται τίποτα»
* νησί-«πέρα από το πέταγμα των πουλιών»

## Μυθολογικές ερμηνείες
Εικάζεται ότι οι τοποθεσίες των νησιών, αν και πιθανώς αναφέρονται σε αληθινές περιοχές, μπορεί επίσης να αναπαριστούν μια μυθολογική ερμηνεία του κόσμου.

## Άλλοι Βαβυλωνιακοί παγκόσμιοι χάρτες
Ενώ αυτός ο *Χάρτης του Κόσμου* απεικονίζει τη Βαβυλώνα στο κέντρο του, ένας πρωιμότερος βαβυλωνιακός παγκόσμιος χάρτης που ανάγεται στον 9ο αιώνα π.Χ. απεικόνιζε τη Βαβυλώνα πιο βόρεια, χωρίς να είναι βέβαιο τι αντιπροσώπευε το κέντρο του κόσμου.

## Βλέπε επίσης
*Βαβυλώνα

## Παραπομπές

*Kerrigan, 2009. *The Ancients in Their Own Words,* Michael Kerrigan, Fall River Press, Amber Books Ltd, c 2009. (hardcover. ISBN 978-1-4351-0724-3)

## Εξωτερικοί σύνδεσμοι
*Tablet photo, and graphic of map with names 

Κατηγορία:Ιστορία του Ιράκ
Κατηγορία:Βαβυλώνα
Εθνική Οδός 16 (Ελλάδα)

[thumb|right|250px|Η Λεωφόρος Γεωργικής Σχολής, μέρος της Εθνικής Οδού 16 λίγο πριν από τη [Θεσσαλονίκη.]]

Η **Εθνική Οδός 16 (ΕΟ16)** είναι μια εθνική οδός στην Κεντρική Μακεδονία και πιο συγκεκριμένα στη Θεσσαλονίκη και Χαλκιδική. Συνδέει το κέντρο της Θεσσαλονίκης με την Ιερισσό και την Ουρανούπολη. Έχει μία λωρίδα κυκλοφορίας ανά κατεύθυνση στο μεγαλύτερο μήκος της.

Στο ξεκίνημα της στη Θεσσαλονίκη, βρίσκεται στη Λεωφόρο Γεωργικής Σχολής, με τρεις λωρίδες σε κάθε κατεύθυνση, περνώντας από μια από τις κύριες εμπορικές περιοχές της πόλης.

## Τμήματα
### Μέσα στην πόλη της [[Θεσσαλονίκη]]ς

Η εθνική οδός ξεκινάει από τον κόμβο των *Δικαστηρίων* στη δυτική Θεσσαλονίκη όπου διασταυρώνεται με τη Νέα Δυτική Είσοδο (ΕΟ 1β). Στη συνέχεια ο δρόμος κινείται μέσα στο κέντρο της πόλης ανατολικά μέσω της λεωφόρου Νίκης και δυτικά μεσώ της Τσιμισκή και συνέχεια ανατολικά μέσω της λεωφόρου Μεγάλου Αλεξάνδρου/Γεωργίου Παπανδρέου/Αδριανουπόλεως και δυτικά μέσω της Βασιλίσσης Όλγας/Εθνικής Αντιστάσεως όπου ενώνονται στη διασταύρωση με την Περιφερειακή Οδό στο ύψος της Καλαμαριάς. Συνεχίζει ως Λεωφόρος Γεωργικής Σχολής διασχίζοντας την εμπορική ζώνη της ανατολικής Θεσσαλονίκης μέχρι λίγα χιλιόμετρα πριν το αεροδρόμιο όπου αφού διασταυρωθεί με τον Α24 *(δρόμο της [[Χαλκιδική]]ς)* παρακάμπτει ανατολικά τη Θέρμη.

### Θέρμη - Γαλάτιστα
Το τμήμα από τη Θέρμη μέχρι τη Γαλάτιστα είναι ένα τμήμα 24 χιλιομέτρων το οποίο περνάει μέσα από τη Νέα Ραιδεστό και τα Βασιλικά. Το συγκεκριμένο τμήμα έχει κατασκευαστεί με προδιαγραφές του προηγούμενου αιώνα *(διατομή 6-6.5 μ.-1 λωρίδα ανά κατεύθυνση χωρίς ΛΕΑ)*.Συγκεκριμένα κατασκευάστηκε το 1916 από τα στρατεύματα της «Αντάντ» και ασφαλτοστρώθηκε στη διάρκεια του μεσοπολέμου. Αυτήν τη στιγμή κατασκευάζεται η βελτίωση του συγκεκριμένου τμήματος η οποία πρόκειται να ολοκληρωθεί το 2017. Οι παρεμβάσεις περιλαμβάνουν την κατά τόπους διαπλάτυνση *(από 6,5 μέτρα στα 11μ.)* υπερύψωση, ενίσχυση και ανακατασκευή του οδοστρώματος, την κατασκευή 12 ισόπεδων κόμβων και την ανακατασκευή παράπλευρης οδού. Από τα 24 χιλιόμετρα τα 21 περιλαμβάνουν τη βελτίωση της υφιστάμενης χάραξης ενώ τα άλλα 3 περιλαμβάνουν νέα χάραξη. Το έργο έχει προϋπολογισμό 36 εκατομμύρια ευρώ και ήταν να ολοκληρωθεί τον Μάιο του 2016 αλλά λόγω καθυστερήσεων λόγω απαλλοτριώσεων που εκκρεμούν θα ολοκληρωθεί το 2017. 

## Διαδρομή
### Πόλεις
Η Εθνική οδός 16 περνάει μέσα από τις παρακάτω πόλεις:
* &nbsp;Θεσσαλονίκη
* &nbsp;Θέρμη
* &nbsp;Γαλάτιστα
* &nbsp;Πολύγυρος
* &nbsp;Αρναία
* &nbsp;Ιερισσός
* &nbsp;Ουρανούπολη
### Αεροδρόμια
Η Εθνική Οδός 16 συνδέεται με τα παρακάτω αεροδρόμια:
* 25px&nbsp;Θεσσαλονίκη (Αεροδρόμιο Μακεδονία) - (5 χιλ. δυτικά)
### Λιμάνια
Η Εθνική Οδός 2 συνδέεται με τα παρακάτω λιμάνια:
* 25px&nbsp;Θεσσαλονίκη
* 25px&nbsp;Τρυπητή *(σύνδεση με [[Αμμουλιανή Χαλκιδικής|Αμμουλιανή]])*

### Χιλιομετρικές αποστάσεις

Κατάλογος Κόμβων


## Παραπομπές


## Πηγές
* Απόφαση υπουργού Δημοσίων Έργων, αριθμός Γ. 25871. Δημοσιεύθηκε στην Εφημερίδα της Κυβερνήσεως, Τεύχος Β', αριθμός φύλλου 319, 23/7/1963. 
* *Μητρώο Εθνικών Οδών*, ΕΣΥΕ, 1998.

16
Πρωτάθλημα πετοσφαίρισης Α1 εθνικής κατηγορίας ανδρών 2004-2005

Το πρωτάθλημα βόλεϊ ανδρών της περιόδου 2004–05, ήταν η δέκατη πέμπτη διοργάνωση από την καθιέρωση της Α1 Εθνικής και το 37ο συνολικά εθνικό πρωτάθλημα. Ο Ηρακλής ήταν ο απόλυτος κυρίαρχος καθώς κατάφερε να κατακτήσει το πρωτάθλημα αήττητος. Κατέκτησε και το κύπελλο Ελλάδας, ενώ έχασε μεγάλη ευκαιρία να κάνει το τρεμπλ, καθώς στο Τσάμπιονς Λιγκ έφτασε μέχρι τον τελικό, όπου ηττήθηκε από την Τουρ. Στην Α2 υποβιβάστηκαν το Ρέθυμνο και ο Μίλωνας.

## Κανονική Περίοδος
### Βαθμολογία

### Αποτελέσματα

## Play off, θέσεις 5–6
Για τις θέσεις 5-6 αναμετρήθηκαν η ΕΑ Πατρών και ο Πανελλήνιος για το τελευταίο Ευρωπαϊκό εισιτήριο. Η σειρά κρίθηκε στις 2 νίκες. Η ΕΑΠ επικράτησε με 2-0 και κατέλαβε την 5η θέση.
#### <u>(5) Ε.Α. Πατρών</u> − (6) Πανελλήνιος (2–0)

## Β' φάση
Στη β' φάση προκρίθηκαν οι τέσσερις πρώτες ομάδες της κανονικής περιόδου κι αγωνίστηκαν σε δύο γύρους, μεταφέροντας ακέραιη τη βαθμολογία τους από την κανονική περίοδο. Οι δύο πρώτοι, ο Ηρακλής και ο Ολυμπιακός, προκρίθηκαν στη σειρά των τελικών. 
### Βαθμολογία

### Αποτελέσματα

## Τελικοί
Στους τελικούς ο Ηρακλής επικράτησε με 3−0 νίκες και κατέκτησε το πρωτάθλημα αήττητος, συμπληρώνοντας 31 νίκες σε ισάριθμους αγώνες.
#### <u>(1) Ηρακλής</u> − (2) Ολυμπιακός (3–0)

## Τελική κατάταξη

## Πηγές
*Βαθμολογία Ιστότοπος archive.sport.gr
*Αποτελέσματα κανονικής περιόδου Ιστότοπος archive.sport.gr
*Αποτελέσματα πλέι οφ, θέσεις 1−4 και 5−6 Ιστότοπος archive.sport.gr
*Αποτελέσματα τελικών Ιστότοπος archive.sport.gr



2004 2005
Κατηγορία:Πετοσφαίριση το 2004
Κατηγορία:Πετοσφαίριση το 2005
Πρωτάθλημα Ποδοσφαίρου Γροιλανδίας

Το **Πρωτάθλημα Ποδοσφαίρου Γροιλανδίας** (*Πρωτάθλημα Coca Cola GM*) είναι η ανώτατη κατηγορία ποδοσφαίρου στη Γροιλανδία. Δημιουργήθηκε το 1958 και από το 1971 οργανώνεται από την ποδοσφαιρική ομοσπονδία της Γροιλανδίας. Το πρωτάθλημα έχει τρεις φάσεις. 
*Η πρώτη φάση περιλαμβάνει τις γειτονικές γεωγραφικά ομάδες (τοπική φάση). 
*Στη δεύτερη φάση παίζουν οι νικητές της πρώτης φάσης ανεξαρτήτως γεωγραφικών θέσεων. 
*Στην τρίτη και τελευταία φάση παίζουν οι φιναλίστ και αυτό είναι το κύριο πρωτάθλημα.

## Πρωταθλητές

* 1971: Tupilakken 41 (Qaanaaq)
* 1972: Grønlands Sportklub Seminarius (Nuuk)
* 1973: Grønlands Sportklub Seminarius (Nuuk)
* 1974: Siumut Kunuk Amerdlok (Sisimiut)
* 1975: Grønlands Sportklub Seminarius (Nuuk)
* 1976: Grønlands Sportklub Seminarius (Nuuk)
* 1977: Nagdlunguaq-48
* 1978: Nagdlunguaq-48
* 1979: Christanshåb Idraetsforening 70 (Qasigiannguit)
* 1980: Nagdlunguaq-48
* 1981: Nuuk Idraetslag
* 1982: Nagdlunguaq-48
* 1983: Nagdlunguaq-48
* 1984: Nagdlunguaq-48
* 1985: Nuuk Idraetslag
* 1986: Nuuk Idraetslag
* 1987: Kissaviarsuk 1933 (Qaqortoq)
* 1988: Nuuk Idraetslag
* 1989: Kagssagssuk (Maniitsoq)
* 1990: Nuuk Idraetslag
* 1991: Kissaviarsuk 1933 (Qaqortoq)
* 1992: Aqigssiaq (Maniitsoq)
* 1993: Β-67 (Nuuk)
* 1994: Β-67 (Nuuk)
* 1995: Kugssak (Qasigiannguit)
* 1996: Β-67 (Nuuk)
* 1997: Nuuk Idraetslag
* 1998: Kissaviarsuk 1933 (Qaqortoq)
* 1999: Β-67 (Nuuk)
* 2000: Nagdlunguaq-48
* 2001: Nagdlunguaq-48
* 2002: Kugssak (Qasigiannguit)
* 2003: Kissaviarsuk 1933 (Qaqortoq)
* 2004: FC Malamuk (Uummannaq)
* 2005: Β-67 (Nuuk)
* 2006: Nagdlunguaq-48
* 2007: Nagdlunguaq-48
* 2008: Β-67 (Nuuk)
* 2009: G-44
* 2010: B-67

Κατηγορία:Γροιλανδία
Γροιλανδια
Κατηγορία:Ποδοσφαιρικές διοργανώσεις Γροιλανδίας
Κατηγορία:Ανώτατα εθνικά ποδοσφαιρικά πρωταθλήματα